proxectonos/corpus_dominio_legal_administrativo_tmp huggingface dataset:
ORDE do 18 de decembro de 2025 pola que se publica a concesión dos premios extraordinarios de formación profesional de grao superior correspondentes ao curso 2023/24, convocados pola Orde do 10 de setembro de 2025 (Diario Oficial de Galicia número 182, do 22 de setembro).
Consellería de Educación, Ciencia, Universidades e Formación Profesional — III. Outras disposicións — 31/12/2025

A Orde do 10 de setembro de 2025 (DOG núm. 182, do 22 de setembro), pola que se convocan os premios extraordinarios de formación profesional de grao superior correspondentes ao curso 2023/24, establece no seu artigo 14.2 que a persoa titular da Dirección Xeral de Ordenación e Innovación Educativa elevará a proposta feita polo xurado de selección á persoa titular da Consellería de Educación, Ciencia, Universidades e Formación Profesional, quen emitirá a correspondente orde de adxudicación para a súa publicación no
Diario Oficial de Galicia
.
Unha vez realizada polo xurado de selección a valoración das solicitudes presentadas, publicados os resultados coas puntuacións provisionais obtidas polas persoas candidatas, resoltas as reclamacións presentadas, vistas a acta coa proposta definitiva do xurado de selección e a proposta da directora xeral de Ordenación e Innovación Educativa sobre a concesión destes premios,
Primeiro. Conceder os premios extraordinarios de formación profesional de grao superior correspondentes ao curso 2023/24, ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Consellería de Educación, Ciencia, Universidades e Formación Profesional, no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 18 de decembro de 2025
RESOLUCIÓN do 17 de decembro de 2025 pola que se dá publicidade do esgotamento de crédito destinado á concesión das axudas a startups para o ano 2025, convocadas pola Resolución do 9 de decembro de 2024 (Diario Oficial de Galicia número 7, do 13 de xaneiro) (código de procedemento IG408G).
Instituto Galego de Promoción Económica — III. Outras disposicións — 24/12/2025

Primeiro. A Resolución do 9 de decembro de 2024 pola que se dá publicidade do acordo do Consello de Dirección que aproba as bases reguladoras das axudas a startups para 2025, e se procede á súa convocatoria en réxime de concorrencia non competitiva, establece que as axudas se outorgarán atendendo á súa prelación temporal ata o esgotamento do crédito, do que se dará a correspondente publicidade.
Segundo. O crédito dispoñible na aplicación orzamentaria 09.A1.741A.7700 para a concesión de axudas era de 1.500.000 €.
En virtude do anterior, e de conformidade coas facultades que teño conferidas,
Primeiro. Ordenar a publicación no
Diario Oficial de Galicia
do esgotamento do crédito con cargo á aplicación orzamentaria 09.A1.741A.7700 para a concesión de axudas ao abeiro da Resolución do 9 de decembro de 2024 pola que se dá publicidade do acordo do Consello de Dirección que aproba as bases reguladoras das axudas a startups para o ano 2025, e se procede á súa convocatoria en réxime de concorrencia non competitiva.
Segundo. A derradeira solicitude de axuda concedida antes do esgotamento do crédito foi a completada o 25.11.2025, expediente IG408G-2025-000-000123.
Santiago de Compostela, 17 de decembro de 2025
RESOLUCIÓN do 16 de decembro de 2025 pola que se cancela a autorización de Evo Banco como entidade colaboradora para a recadación dos tributos e outros ingresos de dereito público da Xunta de Galicia.
Axencia Tributaria de Galicia — III. Outras disposicións — 24/12/2025

Esta Axencia, á vista do escrito presentado por Bankinter, S.A. en que se comunica que, con data do 1 de abril de 2025, se produciu a fusión por absorción de Evo Banco, S.A.U., por parte de Bankinter, S.A, e culminou o proceso de integración tecnolóxica con data do 11 de xullo de 2025, desaparecendo esta como entidade activa desde o punto de vista operativo.
Cancelar a autorización concedida a entidade Evo Banco, S.A.U., como entidade colaboradora na xestión recadatoria dos tributos e outros ingresos de dereito público, con suxeición ao establecido no artigo 17 e demais aplicables do Regulamento xeral de recadación, aprobado polo Real decreto 939/2005, do 29 de xullo.
Contra esta resolución poderase interpoñer, de conformidade co disposto no artigo 121 da Lei 39/2015, do 1 de outubro, e o artigo 5.6.d) do Decreto 202/2012, do 18 de outubro, recurso de alzada ante o presidente da Axencia Tributaria de Galicia no prazo dun mes contado desde o día seguinte ao da súa notificación.
Esta resolución producirá efectos desde o día seguinte ao da súa publicación no Diario Oficial de Galicia.
Santiago de Compostela, 16 de decembro de 2025
RESOLUCIÓN do 10 de decembro de 2025 pola que se resolve parcialmente o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 17/12/2025

A Axencia Galega de Innovación (Axencia), dada a súa condición de organismo público de investigación tal como recolle a Lei 12/2014, do 22 de decembro, de medidas fiscais e administrativas, poderá contratar persoal investigador en réxime laboral mediante as modalidades contractuais recollidas na Lei 14/2011, do 1 de xuño, da ciencia, a tecnoloxía e a innovación.
Mediante a Resolución do 22 de maio de 2025 (DOG núm. 110, do 11 de xuño) anunciouse a convocatoria de cinco postos de persoal investigador, conforme o establecido no Decreto 64/2016, do 26 de maio, polo que se regula o réxime de contratación de persoal investigador dotado cunha bolsa do ERC, no marco do Programa para a xeración, captación, retención e recuperación de talento investigador en Galicia (programa Oportunius).
Finalizado o proceso de selección das prazas número 2 e 3, correspondentes ao dominio ERC Ciencias da Vida e Ciencias Físicas e Enxeñaría, de acordo co sinalado no artigo 13 e seguintes da convocatoria, os tribunais elevaron á Dirección da Axencia Galega de Innovación as propostas a favor dos aspirantes seleccionados.
Por todo iso, en virtude das atribucións do Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos, esta dirección
Primeiro. Contratar como persoal laboral da Axencia Galega de Innovación, na modalidade de investigador distinguido, as persoas que se indican no anexo.
Segundo. Contra esta resolución cabe interpor recurso de alzada perante a Presidencia da Axencia Galega de Innovación no prazo dun mes contado desde o seguinte ao da súa publicación.
Santiago de Compostela, 10 de decembro de 2025
RESOLUCIÓN do 5 de decembro de 2025, da Dirección Xeral de Formación Profesional, pola que se publica a concesión das axudas dirixidas a escolas de música públicas e escolas de música privadas dependentes de institucións sen ánimo de lucro (códigos de procedemento ED314E e ED314D), convocada pola Orde do 26 de maio de 2025 (Diario Oficial de Galicia número 109, do 10 de xuño).
Consellería de Educación, Ciencia, Universidades e Formación Profesional — III. Outras disposicións — 17/12/2025

Mediante a Orde do 26 de maio de 2025 (DOG núm. 109, do 10 de xuño) publicouse a convocatoria de axudas dirixidas a escolas de música públicas e escolas de música privadas dependentes de institucións sen ánimo de lucro.
Logo de comprobar a comisión as solicitudes e a documentación presentadas, e elevado o informe proposta de adxudicacións e exclusións polo órgano instrutor, segundo prevén os artigos 10, 11 e 12 da orde de convocatoria, e en virtude do artigo 12.2, que establece que a persoa titular da Dirección Xeral de Formación Profesional resolverá a adxudicación das axudas por delegación do conselleiro de Educación, Ciencia, Universidades e Formación Profesional,
Primeiro. Concederlles as axudas, nas contías que se sinalan, ás escolas de música públicas das cales sexan titulares os concellos que se relacionan no anexo A.I desta resolución. Así mesmo, desestimar as solicitudes presentadas polas escolas de música públicas que se relacionan no anexo A.II, polos motivos que se indican.
Segundo. Concederlles as axudas, nas contías que se sinalan, ás escolas de música dependentes de asociacións ou fundacións sen ánimo de lucro que se relacionan no anexo B.I desta resolución. Así mesmo, desestimar as solicitudes presentadas polas escolas de música dependentes de asociacións ou fundacións sen ánimo de lucro que se relacionan no anexo B.II, polos motivos que se indican.
Terceiro. O pagamento da subvención realizarase a partir do día seguinte ao da publicación desta resolución de concesión no
Diario Oficial de Galicia
. Toda alteración das condicións tidas en conta para a concesión da subvención poderá dar lugar á súa modificación.
Cuarto. Contra esta resolución, que esgota a vía administrativa, as persoas interesadas poderán interpoñer recurso potestativo de reposición no prazo dun mes, contado a partir do día seguinte ao da súa publicación no
Diario Oficial de Galicia
, ante o conselleiro de Educación, Ciencia, Universidades e Formación Profesional, segundo o disposto na Lei 39/2015, do 1 de outubro, do procedemento administrativo común das administracións públicas, ou ben presentar directamente recurso contencioso-administrativo ante o Tribunal Superior de Xustiza de Galicia no prazo de dous meses, contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de decembro de 2025
A.I. Adxudicacións definitivas.
A.II. Exclusións definitivas.
B.I. Adxudicacións definitivas.
B.II. Exclusións definitivas.
EXTRACTO da Orde do 1 de decembro de 2025 pola que se establecen as bases reguladoras para a concesión de axudas a entidades colaboradoras de pesca continental para o fomento da riqueza piscícola e se convocan para o ano 2026 (código de procedemento MT808A).
Consellería de Medio Ambiente e Cambio Climático — III. Outras disposicións — 15/12/2025

BDNS (Identif.): 874478.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/874478
Primeiro.
Entidades beneficiarias
Persoas xurídicas que teñan o nomeamento de entidade colaboradora de pesca continental, de conformidade co disposto na Lei 2/2021, do 8 de xaneiro, de pesca continental de Galicia, e no Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais. Este nomeamento deberá estar en vigor tanto no momento de presentar a solicitude de axuda como no momento do pagamento desta.
Segundo.
Obxecto
Esta orde ten por obxecto o establecemento dun réxime de axudas destinadas a actividades e investimentos de fomento da riqueza piscícola (código de procedemento MT808A).
Terceiro.
Bases reguladoras e convocatoria
Orde do 1 de decembro de 2025 pola que se establecen as bases reguladoras para a concesión de axudas a entidades colaboradoras de pesca continental para o fomento da riqueza piscícola e se convocan para o ano 2026 (código de procedemento MT808A).
Cuarto.
Contía
O importe total da convocatoria é de 50.000 €.
Fíxase un importe máximo de 9.360 euros de axuda para a subliña de vixilancia de tramos de pesca continental e de 2.500 euros para a subliña de actividades divulgativas ou formativas, por entidade colaboradora.
Quinto.
Prazo de presentación de solicitudes
O prazo de presentación das solicitudes de axuda será dun mes a partir do día seguinte ao da publicación desta orde no
Diario Oficial de Galicia
.
Entenderase como último día do prazo o correspondente ao mesmo ordinal do día da publicación da orde no
Diario Oficial de Galicia
. Se o último día do prazo é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo expira o último día do mes.
Santiago de Compostela, 1 de decembro de 2025
EXTRACTO da Resolución do 2 de decembro de 2025 pola que se establecen as bases reguladoras, en réxime de concorrencia competitiva, para a concesión de subvencións á creación audiovisual para a promoción do talento audiovisual galego e se convocan para o ano 2026 (código de procedemento CT207E).
Axencia Galega das Industrias Culturais — III. Outras disposicións — 16/12/2025

BDNS (Identif.): 874400.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/874400
Primeiro.
Persoas beneficiarias
As persoas físicas que poidan acreditar a súa vinculación previa coa realización dunha obra audiovisual ou formación académica no ámbito da creación ou produción audiovisual, ou ben a súa participación en cursos ou obradoiros relacionados coa creación audiovisual, e desenvolvan a súa actividade habitual maioritariamente en Galicia.
As persoas físicas autónomas ou as persoas xurídicas que estean constituídas como produtora independente no momento de presentar a solicitude, teñan a sede social na Comunidade Autónoma de Galicia ou nun Estado membro da UE, ou que forme parte do acordo que establece a Área Económica Europea, e desenvolvan a súa actividade habitual maioritariamente en Galicia.
Segundo.
Finalidade
Regular as subvencións establecidas pola Axencia Galega das Industrias Culturais (Agadic) para o apoio á creación de obras audiovisuais con decidida vocación artística e cultural e, en concreto, a realización de curtametraxes a cargo de creadores/as individuais, e a posprodución de curtametraxes e a realización de longametraxes a cargo de empresas individuais ou produtoras, e proceder á súa convocatoria para o ano 2026.
Terceiro.
Bases reguladoras
Resolución do 2 de decembro de 2025 pola que se establecen as bases reguladoras, en réxime de concorrencia competitiva, para a concesión de subvencións á creación audiovisual para a promoción do talento audiovisual galego e se convocan para o ano 2026 (código de procedemento CT207E).
Cuarto.
Importe
Para a concesión destas subvencións destínase un crédito global de 176.000 euros con cargo ás aplicacións orzamentarias 13.A1.432B.480.0 e 13.A1.432B.770.0 do orzamento da Axencia Galega das Industrias Culturais, código de proxecto 2015-0003, para os anos 2026 e 2027, segundo a distribución económica do cadro seguinte:
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 2 de decembro de 2025
RESOLUCIÓN do 5 de decembro de 2025, da Dirección Xeral de Emerxencias e Interior, pola que se publica o Plan especial de protección civil ante o risco de terremotos en Galicia (Sismigal).
Consellería de Presidencia, Xustiza e Deportes — III. Outras disposicións — 16/12/2025

O Consello da Xunta de Galicia, na súa reunión do 1 de decembro de 2025, adoptou, entre outros, o seguinte acordo:
1. Aprobar o Plan especial de protección civil ante o risco sísmico en Galicia, Sismigal, que pasa a denominarse Plan especial de protección civil ante o risco de terremotos en Galicia, Sismigal.
2. Ordenar a súa publicación no
Diario Oficial de Galicia
.
3. Deixar sen efecto o Plan especial de protección civil ante o risco sísmico en Galicia, Sismigal, aprobado polo Acordo do Consello da Xunta de Galicia do 12 de marzo de 2009, e publicado mediante a Resolución do 2 de agosto de 2010 (DOG núm. 153, do 11 de agosto).
Para dar cumprimento ao punto 2 do devandito acordo,
Proceder á publicación do Plan especial de protección civil ante o risco sísmico en Galicia, Sismigal, no enderezo da páxina web https://conselleriadepresidencia.xunta.gal/plans-de-emerxencia
O mencionado plan estará dispoñible na sede da Dirección Xeral de Emerxencias e Interior, así como nas dependencias dos servizos de Emerxencias dos departamentos territoriais.
Santiago de Compostela, 5 de decembro de 2025
EXTRACTO da Orde 4 de decembro de 2025 pola que se establecen as bases reguladoras das axudas aos custos derivados da contratación de persoas coidadoras do gando en gandarías, como medida de prevención dos danos que poida ocasionar o lobo, e se convocan para o ano 2026 (código de procedemento MT809G).
Consellería de Medio Ambiente e Cambio Climático — III. Outras disposicións — 16/12/2025

BDNS (Identif.): 874493.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/874493
Primeiro. Persoas beneficiarias
Poderanse acoller a estas axudas as persoas físicas ou xurídicas titulares de explotacións gandeiras do tipo de gando bovino, ovino, cabrún e equino que figuren incluídas no Rexistro Xeral de Explotacións Gandeiras (Rega) de Galicia.
Segundo. Obxecto
Establecer as bases reguladoras para a concesión de axudas para a contratación de persoas coidadoras de gando en explotacións gandeiras, para pastoreo e manexo do gando como medida preventiva dos danos que poida ocasionar o lobo, procedendo á súa convocatoria para o ano 2026 (código de procedemento MT809G).
Terceiro. Bases reguladoras e convocatoria
Orde do 4 de decembro de 2025 pola que se establecen as bases reguladoras das axudas aos custos derivados da contratación de persoas coidadoras do gando en gandarías, como medida de prevención dos danos que poida ocasionar o lobo, e se convocan para o ano 2026 (código de procedemento MT809G).
Cuarto. Contía
As axudas concedidas ao abeiro desta orde serán financiadas pola Consellería de Medio Ambiente e Cambio Climático cun importe total de cincocentos sesenta e sete mil setecentos cincuenta euros (567.750,00 €).
Quinto. Prazo de presentación de solicitudes
O prazo de presentación das solicitudes de axuda será dun mes a partir do día seguinte ao da publicación da orde no Diario Oficial de Galicia.
Santiago de Compostela, 4 de decembro de 2025
CORRECCIÓN DE ERROS. Resolución do 10 de decembro de 2025 pola que se resolve parcialmente o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 22/12/2025

Advertido erro na citada resolución, publicada no
Diario Oficial de Galicia
número 243, do 17 de decembro de 2025, cómpre efectuar a seguinte corrección:
Na páxina 64746, onde di: «Elena Pazos Chantero», debe dicir: «Elena Pazos Chantrero».
EXTRACTO da Resolución do 8 de decembro de 2025 pola que se aproban as bases, en réxime de concorrencia competitiva, de subvencións a festivais do sector audiovisual que se celebran en Galicia e se convocan para o ano 2026 (código de procedemento CT215B).
Axencia Galega das Industrias Culturais — III. Outras disposicións — 22/12/2025

BDNS (Identif.): 875643.
De conformidade co previsto nos artigos 17.3.b) y 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
http://www.infosubvenciones.es/bdnstrans/GE/es/convocatoria/875643
Primeiro.
Persoas beneficiarias
Poden obter a condición de persoas beneficiarias destas axudas as persoas físicas e xurídicas privadas legalmente constituídas domiciliadas en Galicia ou nun territorio membro da Unión Europea ou asociado ao Espazo Económico Europeo, que desenvolvan a súa actividade en Galicia, así como as entidades locais galegas.
Segundo.
Finalidade
O apoio á realización de festivais de cinema de carácter profesional celebrados en Galicia que, polas súas características, teñan un interese estratéxico para o sector e a súa convocatoria para o ano 2026.
Terceiro.
Bases reguladoras
Resolución do 8 de decembro de 2025 pola que se aproban as bases, en réxime de concorrencia competitiva, de subvencións a festivais do sector audiovisual que se celebran en Galicia e se convocan para o ano 2026 (código de procedemento CT215B).
Cuarto.
Importe
O crédito dispoñible para o financiamento desta convocatoria ascende a 310.000 €, que se imputará aos orzamentos da Axencia Galega das Industrias Culturais para 2026, nas aplicacións, código de procedemento e importes que se reflicten no cadro seguinte:
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 8 de decembro de 2025
RESOLUCIÓN do 12 de decembro de 2025 pola que se dá publicidade das axudas concedidas ao abeiro da Resolución do 21 de agosto de 2025 pola que se convoca e se regula a concesión de axudas, en réxime de concorrencia non competitiva para o ano 2025, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de consumo (código de procedemento CO400B).
Instituto Galego do Consumo e da Competencia — III. Outras disposicións — 22/12/2025

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
En consecuencia,
Ordenar a publicación no
Diario Oficial de Galicia
das axudas concedidas (anexo I) ao abeiro da Resolución do 21 de agosto de 2025, pola que se convoca e regula a concesión de axudas, en réxime de concorrencia non competitiva para o ano 2025, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de consumo (código de procedemento CO400B), mediante diversas resolucións do director do Instituto Galego do Consumo e da Competencia.
Finalidade: concesión de axudas para o impulso da formación en materia de consumo.
Santiago de Compostela, 12 de decembro de 2025
RESOLUCIÓN do 12 de decembro de 2025, da Dirección Xeral de Xustiza, pola que se modifica a relación de postos de traballo das oficinas fiscais da Administración de xustiza na Comunidade Autónoma de Galicia.
Consellería de Presidencia, Xustiza e Deportes — III. Outras disposicións — 22/12/2025

Mediante a Resolución do 26 de marzo de 2015 publicouse a relación de postos de traballo das oficinas fiscais da Administración de xustiza na Comunidade Autónoma de Galicia, cuxa estrutura e organización foi determinada polo Decreto 124/2014, do 11 de setembro (DOG núm. 186, do 30 de setembro) e que foi aprobada con carácter definitivo polo Ministerio de Xustiza pola Orde JUS/660/2015, de 25 de marzo (BOE núm. 92, do 17 de abril). Posteriormente, polas resolucións do 12 de novembro de 2015 (DOG núm. 225, do 25 de novembro), do 1 de xullo de 2020 (DOG núm. 138, do 13 de xullo), do 7 de novembro de 2022 (DOG núm. 219, do 17 de novembro), e do 18 de abril de 2024 (DOG núm. 84, do 29 de abril) modificouse a devandita relación de postos de traballo.
De acordo co artigo 523 da Lei 6/1985, do 1 de xullo, do poder xudicial, unha vez aprobadas as relacións de postos iniciais, a Comunidade Autónoma de Galicia ten competencia para aprobar as súas modificacións. Para a súa efectividade, será preceptiva a comunicación previa ao Ministerio de Xustiza.
Polo exposto, consultadas as organizacións sindicais presentes na Mesa Sectorial de Negociación e comunicada a modificación ao Ministerio de Xustiza,
Artigo único
Aprobar a modificación da relación de postos de traballo das oficinas fiscais da Administración de xustiza na Comunidade Autónoma de Galicia que figura no anexo da presente resolución.
Santiago de Compostela, 12 de decembro de 2025
RESOLUCIÓN do 12 de decembro de 2025 pola que se dispón a substitución de vogal suplente da Comisión da Transparencia de Galicia.
Valedor do Pobo — II. Autoridades e persoal — 19/12/2025

A Lei 1/2016, do 18 de xaneiro, de transparencia e bo goberno, crea, no seu artigo 33, a Comisión da Transparencia de Galicia e atribúelle, no seu parágrafo 2.a), a súa presidencia á persoa titular do Valedor do Pobo.
No exercicio das funcións inherentes á Presidencia da dita comisión, e por proposta da Federación Galega de Municipios e Provincias,
Primeiro. Que cese José Manuel Chapela Seijo como vogal suplente da Comisión da Transparencia de Galicia, en representación da Federación Galega de Municipios e Provincias.
Segundo. Nomear a Antonio Fernández Angueira vogal suplente da Comisión da Transparencia de Galicia, en representación da Federación Galega de Municipios e Provincias.
Santiago de Compostela, 12 de decembro de 2025
RESOLUCIÓN do 15 de decembro de 2025 pola que se dá publicidade á resolución de concesión das axudas ao investimento para infraestruturas locais (programa Infraestruturas estratéxicas abertas), promovidas por grandes empresas galegas para o ano 2025 (código de procedemento IG408D).
Instituto Galego de Promoción Económica — III. Outras disposicións — 23/12/2025

Mediante Resolución do 6 de agosto de 2025 (DOG núm. 160, do 22 de agosto), publicáronse as bases reguladoras das axudas ao investimento para infraestruturas locais (programa Infraestruturas estratéxicas abertas), promovidas por grandes empresas galegas, e convocáronse para o ano 2025 en réxime de concorrencia competitiva (código de procedemento IG408D).
As ditas bases establecen que o anuncio da publicación do texto completo da resolución definitiva na páxina web do Igape será obxecto de publicación no
Diario Oficial de Galicia
, de acordo co artigo 45 da Lei 39/2015.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución definitiva de data 6 de decembro de 2025 de concesión das axudas ao investimento para infraestruturas locais (programa Infraestruturas estratéxicas abertas), promovidas por grandes empresas galegas, para o ano 2025, no enderezo https://www.igape.gal/gl/resolucions-definitivas e https://spiga-sede.igape.es
O texto completo non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Habilítase un prazo de 10 días naturais para que as persoas interesadas accedan á oficina virtual do Igape, no enderezo https://spiga-sede.igape.es/publicaciones, utilizando o seu NIF, para descargar a súa resolución individual. Transcorrido o devandito prazo desde a posta á disposición da resolución individual sen que se acceda ao seu contido, entenderase rexeitada.
Segundo. As resolucións individuais, segundo o establecido no punto primeiro, esgotan a vía administrativa e contra elas poderán interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao acceso á resolución individual, ou desde que se entenda rexeitada polo transcurso dez días naturais desde a súa posta á disposición sen que se accedese ao seu contido. Non obstante, previamente poderá interpoñer un recurso de reposición ante a persoa titular da Dirección Xeral do Igape, dentro do prazo de un mes contado a partir do día seguinte ao acceso á resolución individual, ou desde que se entenda rexeitada polo transcurso dez días naturais desde a súa posta á disposición sen que se accedese ao seu contido.
Santiago de Compostela, 15 de decembro de 2025
EXTRACTO da Resolución do 8 de decembro de 2025 pola que se establecen as bases reguladoras de subvencións, en réxime de concorrencia competitiva, á creación escénica e a súa convocatoria para o ano 2026 (código de procedemento CT403B).
Axencia Galega das Industrias Culturais — III. Outras disposicións — 23/12/2025

BDNS (Identif.): 875670.
De conformidade co previsto nos artigos 17.3.b) y 20.8.a) da Lei 38/2003, do 17 de no-vembro, xeneral de subvencións, publícase o extracto da convocatoria cuxo texto completo pódese consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/875670
Primeiro. Persoas beneficiarias
Poderán acceder a estas axudas as persoas físicas (autónomas) ou xurídicas privadas, así como as sociedades civís e comunidades de bens –ou calquera outra agrupación de persoas sen personalidade xurídica propia–, así como as unións temporais de empresas, que teñan social ou estatutariamente como obxecto ou fin social o desenvolvemento de actividades escénicas que desenvolvan maioritariamente a súa actividade na Comunidade Autónoma de Galicia e estean dadas de alta nas epígrafes 965 da sección de actividades empresariais ou as agrupacións incluídas na división 01: áreas de teatro e circo ou división 02: área de danza da sección 3 de actividades artísticas e cumpran cos requisitos recollidos nestas bases.
Segundo. Finalidade
Determinar as condicións de concesión, en réxime de concorrencia competitiva, das subvencións establecidas pola Agadic para contribuír á promoción da creatividade escénica, no marco das competencias deste organismo, e proceder á súa convocatoria para o ano 2026.
Terceiro. Bases reguladoras
Resolución do 8 de decembro de 2025 pola que se establecen as bases reguladoras de subvencións, en réxime de concorrencia competitiva, á creación escénica e a súa convocatoria para o ano 2026 (código de procedemento CT403B).
Cuarto. Importe
O crédito destinado ao financiamento destas axudas imputaranse aos orzamentos da Axencia Galega das Industrias Culturais para 2026, na aplicación, polos importes e a distribución plurianual que se reflicte no cadro seguinte:
Quinto. Prazo de presentación de solicitudes
O prazo para a presentación das solicitudes será dun mes desde o día seguinte á publicación da correspondente convocatoria no
Diario Oficial de Galicia
.
Santiago de Compostela, 8 de decembro de 2025
ORDE do 15 de decembro de 2025 pola que se dispón o nomeamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 18/12/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O nomeamento de Carlos Roque González Nogueira como vogal representante da Comunidade Autónoma de Galicia no Consello de Administración da Autoridade Portuaria da Coruña.
Santiago de Compostela, 15 de decembro de 2025
RESOLUCIÓN do 10 de decembro de 2025, da Dirección Xeral de Formación e Cualificación para o Emprego, pola que se dá publicidade ás axudas concedidas ao abeiro da Orde do 27 de decembro de 2024 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2025 (Diario Oficial de Galicia número 15, do 23 de xaneiro de 2025).
Consellería de Emprego, Comercio e Emigración — III. Outras disposicións — 18/12/2025

O artigo 9.9 da orde reguladora dispón que as resolucións de concesión serán obxecto de publicación segundo o establecido no artigo 17 da Lei 1/2016, do 18 de xaneiro, de transparencia e bo goberno, e no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas que se relacionan no anexo desta resolución, ao abeiro da Orde do 27 de decembro de 2024 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2025 (DOG núm. 15, do 23 de xaneiro de 2025), con cargo ás aplicacións orzamentarias 14.03.322A.460.4 e 14.03.322A.481.1, código de proxecto 2015 00524, correspondente a fondos finalistas recibidos do Servizo Público de Emprego Estatal.
Santiago de Compostela, 10 de decembro de 2025
ORDE do 9 de decembro de 2025 pola que se modifica a autorización, por cambio de titularidade, do centro privado plurilingüe Sagrado Corazón de Jesús, de Ribeira.
Consellería de Educación, Ciencia, Universidades e Formación Profesional — III. Outras disposicións — 18/12/2025

Mediante escritura pública notarial do 8 de setembro de 2025, a Congregación Hermanas de la Caridad del Sagrado Corazón de Jesús, titular do centro privado (CPR) plurilingüe Sagrado Corazón de Jesús, de Ribeira, cede a súa titularidade á Fundación Educativa Corazonista.
De conformidade coa solicitude de cambio de titularidade formulada, e logo da tramitación do expediente de acordo co establecido no Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995, que o desenvolve, por proposta da Dirección Xeral de Centros e Recursos Humanos,
Artigo 1.
Cambio de titularidade
Autorizar a modificación da autorización por cambio de titularidade do CPR plurilingüe Sagrado Corazón de Jesús, de Ribeira, código do centro 15014349, a favor da Fundación Educativa Corazonista, con efectos do día 1 de xaneiro de 2026.
O cambio de titularidade non afectará o réxime de funcionamento do centro.
Artigo 2.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 3.
Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 9 de decembro de 2025
ORDE do 15 de decembro de 2025 pola que se dispón o cesamento dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 18/12/2025

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Gonzalo Trenor López como vogal representante da Comunidade Autónoma de Galicia no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 15 de decembro de 2025
RESOLUCIÓN do 12 de decembro de 2025 pola que se publica a oferta de emprego público do persoal docente e investigador para o ano 2025.
Universidade de Vigo — III. Outras disposicións — 19/12/2025

Conforme o disposto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público, no artigo 20 da Lei 31/2022, do 24 de decembro, de orzamentos xerais do Estado para o ano 2023 (BOE núm. 308, do 24 de decembro), prorrogado no ano 2024, e que continúan na mesma situación actualmente, o artigo 12.Un da Lei 4/2024, do 27 de decembro, de orzamentos xerais da Comunidade Autónoma de Galicia para o ano 2025 (DOG núm. 251, do 31 de decembro de 2024), disponse: «Durante o ano 2025, só se poderá proceder no sector público delimitado no artigo anterior, e no marco do disposto ao respecto na lexislación básica estatal, á incorporación de novo persoal con suxeición aos límites e aos requisitos establecidos na normativa básica que se estableza ao respecto e, en particular, no referente á taxa de reposición de efectivos, respectando, en todo caso, as dispoñibilidades orzamentarias do capítulo I dos correspondentes orzamentos de gastos»,
Primeiro. Publicar a oferta de emprego público do persoal docente e investigador da Universidade de Vigo para o ano 2025.
Segundo. Esta oferta de emprego público inclúe as necesidades de recursos humanos de carácter permanente no ámbito docente e investigador con asignación orzamentaria que non poden ser cubertas con efectivos de persoal existentes, segundo se detalla no anexo.
Terceiro. As convocatorias dos concursos de acceso derivadas desta oferta publicaranse no
Boletín Oficial del Estado
e no
Diario Oficial de Galicia
, para garantir a publicidade exixida nos artigos 71.1 e 86.1 da Lei orgánica 2/2023, do 22 de marzo, do sistema universitario, e executaranse dentro do prazo máximo previsto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público.
Contra a presente resolución, que esgota a vía administrativa, poderase interpor un recurso contencioso-administrativo ante o xulgado do contencioso-administrativo no prazo de dous meses contados desde o día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Non obstante, as persoas interesadas poderán interpoñer un recurso potestativo de reposición no prazo dun mes perante o órgano que a ditou. Neste caso non se poderá interpor o recurso contencioso-administrativo antes citado mentres non se dite resolución expresa ou presunta do recurso administrativo de reposición, ao abeiro dos artigos 123 e seguintes da Lei 39/2015, do 1 de outubro, do procedemento administrativo común das administracións públicas.
Vigo, 12 de decembro de 2025
Quenda de promoción interna:
En aplicación do disposto no artigo 71.2 da Lei orgánica 2/2023, do 22 de marzo, do sistema universitario, inclúense na OEP para o ano 2025 as seguintes prazas polo procedemento de promoción interna:
ORDE do 12 de decembro de 2025 pola que se fai pública a resolución das axudas económicas para o alumnado que realiza a formación en empresa establecida para as ensinanzas incluídas no sistema educativo de formación profesional, convocadas pola Orde do 6 de agosto de 2025.
Consellería de Educación, Ciencia, Universidades e Formación Profesional — III. Outras disposicións — 19/12/2025

Mediante a Orde do 6 de agosto de 2025 (DOG do 18 de agosto) regúlase o procedemento para a concesión das axudas económicas para o alumnado que realiza a formación en empresa establecida para as ensinanzas incluídas no sistema educativo de formación profesional durante o ano 2025.
O artigo 12 establece que a Consellería de Educación, Ciencia, Universidades e Formación Profesional publicará o anuncio da exposición das listaxes definitivas das persoas beneficiarias, coa indicación da contía que lle corresponde a cada alumno/a, no
Diario Oficial de Galicia.
En virtude do exposto anteriormente,
Primeiro. Anunciar a exposición das listaxes definitivas das persoas beneficiarias das axudas concedidas e nas contías que se indican, correspondentes ao ano 2025 (primeiro prazo), nos centros educativos colaboradores na xestión desta convocatoria de axudas e na Base de datos nacional de subvencións prevista no artigo 18 da Lei 38/2003, do 17 de novembro, xeral de subvencións.
Segundo. Contra esta resolución, que pon fin á vía administrativa, as persoas interesadas poderán interpoñer recurso potestativo de reposición ante a Consellería de Educación, Ciencia, Universidades e Formación Profesional no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 12 de decembro de 2025
ORDE do 16 de decembro de 2025 pola que se publica a concesión dos premios de educación secundaria obrigatoria ao esforzo e á superación persoal correspondentes ao curso 2024/25, convocados pola Orde do 11 de setembro de 2025 (Diario Oficial de Galicia número 183, do 23 de setembro).
Consellería de Educación, Ciencia, Universidades e Formación Profesional — III. Outras disposicións — 24/12/2025

A Orde do 11 de setembro de 2025 (DOG núm. 183, do 23 de setembro) pola que se convocan os premios de educación secundaria obrigatoria ao esforzo e á superación persoal correspondentes ao curso 2024/25, establece no seu artigo 15.2 que a persoa titular do Servizo de Avaliación do Sistema Educativo elevará a proposta á persoa titular da Dirección Xeral de Ordenación e Innovación Educativa, quen emitirá a correspondente orde de adxudicación para a súa publicación no
Diario Oficial de Galicia
, que recollerá a relación de códigos alfanuméricos das persoas premiadas.
Vista a proposta da persoa titular do Servizo de Avaliación do Sistema Educativo, de acordo co establecido no artigo 15.2 da orde de convocatoria,
Primeiro. Conceder os premios de educación secundaria obrigatoria ao esforzo e á superación persoal correspondentes ao curso 2024/25, ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Secretaría Xeral Técnica da Consellería de Educación, Ciencia, Universidades e Formación Profesional, por delegación de competencia establecida na Orde do 5 de xuño de 2024 (DOG núm. 114, do 13 de xuño), no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 16 de decembro de 2025
RESOLUCIÓN do 17 de decembro de 2025 pola que se dá publicidade ás axudas concedidas ao abeiro da Orde do 12 de febreiro de 2025 pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro (GALP) no marco do Fondo Europeo Marítimo, de Pesca e de Acuicultura 2021-2027, e se convocan as correspondentes ao ano 2025 (código de procedemento PE155A) (Diario Oficial de Galicia número 36, do 21 de febreiro).
Consellería do Mar — III. Outras disposicións — 26/12/2025

En cumprimento do disposto no artigo 30 da orde de bases reguladoras e nos artigos 15.1 da Lei 9/2007, do 13 de xuño, de subvencións de Galicia, e no artigo 45 da Lei 39/2015, do 1 de outubro, do procedemento administrativo común das administracións públicas,
Ordenar a publicación no
Diario Oficial de Galicia
das axudas concedidas e recollidas no anexo, na convocatoria de 2025, dentro do programa 723C Desenvolvemento sostible das zonas de Pesca e con cargo ás aplicacións orzamentarias 16.03.723C.780.0, 16.03.723C.770.0 e 16.03.723C.760.0 para o financiamento de proxectos ao abeiro das estratexias de desenvolvemento local participativo (EDLP) aprobadas pola Consellería do Mar aos grupos de acción local do sector pesqueiro (GALP), cofinanciadas nun 70 % polo Fondo Europeo Marítimo, de Pesca e de Acuicultura.
Santiago de Compostela, 17 de decembro de 2025